alexandrainst/scandi-wiki huggingface dataset:
Europeisk helsetrygdkort

Europeisk helsetrygdkort (European Health Insurance Card eller EHIC) gir individer som er dekket av et deltagende lands folketrygd-system rett til, ved midlertidig opphold i en annet deltagende land,  å motta medisinsk behandling på samme vilkår som landets egne borgere.
Hensikten med ordningen er å gjøre det mulig for individer å få medisinsk behandling grunnet sykdom eller ulykke uten å måtte returnere til hjemlandet ved opphold i annet deltagende land.

Ordningen dekker kun behandling som normalt dekkes av det nasjonale trydgesystem. Det er heller ikke mulig å oppsøke et annet deltagende land i eneste hensikt å få medisinsk behandling. Behandling som det er forsvarlig å utsette til vedkommende er tilbake i hjemlandet dekkes heller ikke. Da ordningen ikke dekker hjemreise, vil det i mange tilfeller fortsatt være behov for reiseforsikring.

Reisende bør ved reiser innenfor deltagende land medbringe sitt helsetrydkort, et plastkort i normal kredittkortstørrelse.

Kortet ble faset inn fra 1. juni 2004 og ble eneste gyldige dokument fra 1. januar 2006.
Kortet erstattet følgende tidligere skjema:
 E110 – For internasjonale transportarbeidere
 E111 – For turister
 E119 – For arbeidsløse
 E128 – For studenter og arbeidere i et annet medlemsland.

Europeiske helsetrydkort tilbys kostnadsfritt til alle deltagende lands innbyggere.

Deltagende land

Ordningen med Europeisk helsetrygdkort gjelder 32 europeiske land: medlemsland i Det europeiske økonomiske samarbeidsområde (EØS), samt Sveits. Dette sammenfaller med de 27 medlemslandene i Den europeiske union (EU) og de 4 medlemslandene i det europeiske frihandelsforbund (EFTA).

Belgia
Bulgaria  
Danmark 
Estland   
Finland   
Frankrike
Hellas
Irland      
Island   
Italia
Kroatia   
Kypros   

Latvia
Liechtenstein
Litauen
Luxembourg
Malta
Nederland
Norge
Polen
Portugal
Romania
Slovakia

Slovenia
Spania
Sveits 
Sverige
Tsjekkia
Tyskland
Ungarn
Østerrike

Storbritannia er etter landets uttreden av EU, ikke med i ordningen.

Referanser

Eksterne lenker
Bestill Europeisk helsetrygdkort på Helsenorge.no

Trygd
Helsetrygdkort
Personidentifikasjon
Kes – haukungen

Kes – haukungen (originaltittel: Kes) er en britisk dramafilm fra 1969 regissert av Ken Loach. Hovedrollen spilles av David Bradley. Filmen bygger på Barry Hines' roman A Kestrel for a Knave, fra 1968.

Handling 
Filmen handler om Billy (David Bradley), en 15-årig gutt fra en gruveby i England på 1960-tallet. Han blir hundset av alle, den eldre broren, kameratene og lærerne. Hans eneste venn og hobby er en tårnfalkunge som han temmer. Hans interesse for falkeungen fører til at han går på biblioteket for å låne en bok om emnet. Hans nyvundne lidenskap fører videre til at han utvider sin egen horisont og øyner et håp om å unnslippe sin skjebne om til slutt å havne i byens kullgruver slik som de fleste på stedet. Hans håp om å unnslippe sin skjebne møter imidlertid hindre.

Om filmen 
Filmen fikk god mottakelse av kritikerne, der blant andre Roger Ebert omtalte den som «den beste og varmeste film på flere år». Filmen fikk også ros av Variety. I 1999 kåret British Film Institute den på en syvendeplass på deres liste over de 100 beste britiske filmene i det 20. århundre.

Trivia
Filmen ble innspilt i Barnsley i South Yorkshire, England.

Priser
Kes vant i 1971 to BAFTA-priser i kategoriene beste birolle (Colin Welland) og beste nykommer (David Bradley), og ble ytterligere nominert i tre kategorier. Den ble samme år tildelt en Writers' Guild of Great Britain Award. Året før vant den en Crystal Globe ved Karlovy Vary International Film Festival.

I rollene 
(utvalg)

Referanser

Litteratur

Eksterne lenker 
 

Britiske dramafilmer
Filmer fra 1969
Engelskspråklige filmer
Chania internasjonale lufthavn

Chania internasjonale lufthavn, «Ioannis Daskalogiannis»  er en flyplass  som ligger ved Souda Bay på den greske øya Kreta, like ved byen Khaniá. Flyplassen er oppkalt etter Ioannis Daskalogiannis, en opprører fra Kreta, som kjempet mot Det osmanske rike på 1700-tallet.

Flyplassen benyttes også av det Greske Luftvåpens 115 ving ved Souda Bay Basen, og av USA som har deler av denne basen som United States Naval Support Activity (NSA) Souda Bay. Den norske F16 innsatsenheten for luftoperasjoner over Libya stasjoneres på denne basen.

Selskaper og ruter
Aegean Airlines (Athen)
Air Italy Polska (Katowice, Warszawa) [sommerruter]
Austrian Airlines (Vienna, Kos)
Condor (Berlin-Tegel, Düsseldorf, Frankfurt, Hamburg, Hannover, Leipzig/Halle, München, Stuttgart)
Finnair (Helsingfors, Uleåborg)
Novair (Stockholm-Arlanda, Oslo-Gardermoen, Göteborg-Landvetter, Oslo-Torp)
Olympic Airlines (Athen, Thessaloniki)
Primacharter (Warszawa)
Smart Wings (Praha)
Scandinavian Airlines (Oslo-Gardermoen, Bergen, Stavanger, Trondheim, Evenes, Bodø, Tromsø, Molde, Kristiansund, Ålesund, Kristiansand, Haugesund, København, Billund, Ålborg, Stockholm-Arlanda; Malmø)
Thomas Cook Airlines Scandinavia
Thomsonfly (Birmingham, London-Gatwick, Manchester)
transavia.com (Amsterdam)
TUIfly (Köln/Bonn, München, Stuttgart)
TUIfly Nordic (Billund, Göteborg, Helsingfors, København, Malmö, Norrköping, Oslo, Stockholm-Arlanda, Stockholm-Skavsta)

Referanser

Eksterne lenker
 Chania internasjonale lufthavns nettsted (på engelsk og gresk)
 

Flyplasser i Hellas
Kreta
Khaniá
Fylkesvei 2018

Fylkesvei 2018 går mellom Gjevert i Grue og Slåttmyra ved Riksåsen i Kongsvinger.

Frem til 2019 hadde veien betegnelsen fylkesvei 380 (Hedmark).

Kommuner og knutepunkter

  (Sverige) fra Rotnemoen →  →  Torsby

Referanser

Eksterne lenker 
 Vegvesenets vegkart 
 

Fylkesveier i Innlandet
Veier i Kongsvinger
Veier i Grue
Den norske riksgrensen
Horizons

Horizons er den andre demoen med folk metal-bandet Isengard. Albumet ble utgitt i 1993.

Sporliste
 «The Fog» (4:37)  
 «Storm of Evil» (6:04)  
 «Bergtrollets gravferd» (5:33)  
 «Our Lord Will Come» (5:48)

Kilder
Horizons fra Encyclopaedia Metallum

Isengard-album
Musikkalbum fra 1991
Spectres over Gorgoroth

Spectres over Gorgoroth er den første demoen med folk metal-bandet Isengard. Albumet ble utgitt i 1993, begrenset til 200 kopier.

Sporliste
 «Thy Gruesome Death» (2:18)  
 «Deathcult» (1:57)
 «Rise from Below» (3:14) 
 «Dark Lord of Gorgoroth» (2:28)  
 «Trollwandering» (1:31)

Kilder
Spectres over Gorgoroth fra Encyclopaedia Metallum

Eksterne lenker 
 

Isengard-album
Musikkalbum fra 1989
Gregory Tafralis

Gregg Tafralis (Gregory Louis Tafralis; født 9. april 1958 i San Francisco, California) er en tidligere friidrettsutøver fra USA, som satte årsbeste i verden i kulestøt i 1992. Under OL i 1988 endte han på niendeplass. Han har i tillegg åttendeplass fra VM innendørs i 1985, og en fjerdeplass fra VM innendørs i 1987.

I 1989 ble Tafralis utestengt i fire år for å ha konkurrert i Sør-Afrika i apartheid-perioden. Han forsvarte seg med at han reiste til Sør-Afrika for å tene penger til en livsnødvendig operasjon, som kona skulle ha i Sør-Afrika. Operasjonen kostet $15 000, og han tjente $20 000 i Sør-Afrika. Til tross for utestengelsen, fikk han lov til å konkurrere for fullt fra 1992. Tafralis ble i 1999 utestengt på livstid etter å ha avlagt en positiv dopingtest. 
Han har en personlig rekord på 21,98 meter fra mai 1988.

Referanser 
 Profil av Tafralis

Eksterne lenker 
 

Kulestøtere fra USA
Friidrettsutøvere under Sommer-OL 1988
Deltakere for USA under Sommer-OL 1988
Deltakere for USA under VM i friidrett innendørs 1985
Deltakere for USA under VM i friidrett innendørs 1987
Violeta Szekely

Violeta Szekely (født 26. mars 1965 i Dolhesti Mari i Romania) er en tidligere rumensk  friidrettsutøver, som hovedsakelig konkurrerte på 1500 meter. Szekely la opp etter 2002-sesongen. I 2001 var hun en av seks utøvere som tok del i gullpotten gjennom sine seirer i Golden League.

Rivaliseringen med Gabriela Szabo 
I 1995 etter at Szekely ble utestengt i tre år for bruk av anabole steroider, startet en verbal feide med Szabo. I 1999 vant Szabo 1500 meter under innendørs VM, men nektet å ta ta Szekely i hånda da hun ville gratulere. I 2001, etter at Szekely ikke var blitt invitert til et stevne i Stuttgart, uttalte Szabo i et intervju på rumensk fjernsyn, at årsaken var at arrangørene synest at Szekely var for stygg. I august 2001 gjentok hun disse uttalelsene i den rumenske utgaven av Playboy. Szekely truet deretter med å saksøke Szabo for £100,000 for ærekrenkelse. Lovgivningen i Romania er slik at sladder/baktaling har en strafferamme på inntil fem års ubetinget fengsel. I 2003 ble Szabo i en rumensk domstol dømt til å betale Szekely £2,700

Andre høydepunkter 

 1500 meter

Personlige rekorder 
 800 Meter – 1:58.57 (1998)
 1000 Meter – 2:36.74 (1989)
 1500 Meter – 3:58.29 (2000)
 Engelsk mil – 4:21.69 (1993)
 2000 Meter – 5:48.8 (1998)
 3000 Meter – 8:47.3 (1998)

Referanser

Eksterne lenker 
 

Rumenske mellomdistanseløpere
Dopingsaker i friidrett
Olympiske sølvmedaljevinnere for Romania
Deltakere for Romania under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2000
Fødsler i 1965
Dvergskarv

Dvergskarv (Microcarbo pygmeus) en skarv som er markant mindre enn både storskarv og toppskarv, og den har i tillegg innslag av mer hvitt i fjærdrakten.

Dvergskarven er flekkvis utbredt fra Sørøst-Europa og Tyrkia og østover til Aralsjøen og Tadsjikistan, samt sørover til Israel og Irak i Midtøsten og det ekstremt nordøstre Nord-Afrika (Egypt). Den hekker gjerne i sivrike innsjøer.

Referanser

Eksterne lenker 
 

Sulefugler
Fugler formelt beskrevet i 1773
Dyr formelt beskrevet av Peter Simon Pallas
Bolva

Bolva  (russisk: Болва) er ei elv i Kaluga og Brjansk oblast i Russland. Den er ei venstre sideelv til Desna, og er 213 km lang, med et nedslagsfelt på 4340 km². 

Elva har sitt utspring på Smolenskhøydene, og den renner derfra i sørlig retning til samløpet med Desna i byen Brjansk. Foruten Brjansk renner elva gjennom byene Djatkovo, Fokino, Kirov og Ljudinovo.

Strekningen mellom Djatkovo og Brjansk var seilbar på 1800-tallet.

Eksterne lenker 
 
 Bolva på Store sovjetiske encyklopedia (russisk)

Elver i Brjansk oblast
Elver i Kaluga oblast
Dnipros vassdragsområde
Attergangar

Attergangar (utgitt 2005) er demoen til det norske black metal bandet Cor Scorpii.

Sporliste
 «Fall of Man» (5:27)
 «Transcendental Journey» (5:33)
 «Attergangar» (6:31)
 «Når enden er god» (5:35)

Kilder 
Attergangar hos Encyclopaedia Metallum

Musikkalbum fra 2005
Black metal-album
Norske musikkalbum
Victor Schlytter

Hans Victor Muldrup Schlytter (født 25. oktober 1906, død 19. desember 1996) var en norsk jazzmusiker og allsidig journalist, mest kjent som redaktør i ukebladet Allers.

I sin ungdom var han pianist i ett av landets tidligste jazz-orkestre, Sixpence Jazzband (1921) og ble dets leder (1925) med debut i en opptreden for Dronning Maud. Et handbrudd avkortet hans musikerkarriere nesten umiddelbart deretter. Senere skrev han revytekster for Ernst Diesen ved Chat Noir.

Han studerte til examen artium (1925) og ved Oslo handelsgymnasium (1926) med dispasjøreksamen (1929). Han arbeidet i skipsbransjen, i det franske selskapet Bureau Veritas som kontorsjef (1926–39). Videre var han kontorsjef ved A/S Beran (Tom Jentoft Berge, Kristiania) og egenhendig stifter av  Skips A/S Sigravik. Hans selskap inngikk da den andre verdenskrig startet og man mistet kontakt med skipene.

Han hadde oppdrag for A-magasinet (1932), blant annet som oversetter av nye tegneserier fra Walt Disney (Silly symphony, 1935). Senere forfattet han tekstene til tegneserien Snøfte.

Under krigen var Schlytter Milorg-mann, samt fikk fast virke som journalist i Aftenposten (1940–45) der han ble kjent under psevdonymet Frode i den sagainspirerte spalten Sagaen sier....  Han skrev petitvers under psevdonymet Phy, illustrert av Alf Næsheim. Andre pseudonym han brukte var Mosquito og Vic. Under krigen forfattet han under navnet Jo Vist, korte humoristiske utgivelser. Han meldte overgang til ukebladet Allers (1946) der han var sjefredaktør i perioden 1953 til 1974. Ellers var Schlytter slektsgransker, samt utviklet serien Norske storgaarder, som ble brukt til ukebladet og filmatisert.  

Han utferdiget 4-5 ukentlige kryssord til Aftenposten (A-magasinets lille og Premiekryssord, av og til Mammut), et verv han overtok etter Birger Nilsen. Videre skrev han manuskriptet til Ivo Caprinos film Et hundeliv med meg (1958) samt teksten til filmens sanger «Skipshundvalsen», «Vil du leve et hundeliv med meg?» og «Hovedsagen» (Melodier av Bjarne Amdahl). Han var blant initiativtakerne til H.K.H. Prinsesse Märtha Louises fond for handicappede barn (1972).

Blant en rekke formannsverv nevnes de for Periodisk Presse, Periodisk Presses redaktørforening og Akersborg Rotary klubb.

Utgivelser 
 Jo Vist, Hjertenes Bråtebrann, Tidsbesparende kjærlighetsroman i lommeformat (55 sider, 1944).  Ill. Gösta Hammarlund, 
 Jo Vist, Bråtens hjertebrann (1946).  Ill. Gösta Hammarlund
 Jo Vist Konversasjonsleksikon, De litt skjeve forklaringer på ord, til hjelp i selskapslivet (31 sider, 1945).  Humoristisk leksikon (Opplag 16 000)
 Norske storgaarder (1962–).  Tredve-årig serie om 653 norske.  Med Eivind S. Engelstad og Yngve Woxholt.
 Opptegnelser om slekten Schlytter 1674-1974 (61 sider, 1974)
 Jubeloldinger. (red., 77 sider, 1975). Utgitt i anledning av 50-årsjubileet for Studentene fra 1925.
 - og ellers – Allers: trekk fra A/S Allers familie-journals historie (205 sider, 1984)

Referanser 

Norske journalister
Journalister i Aftenposten
Norske redaktører
Norske journalister under andre verdenskrig
Medlemmer av Milorg
Norske jazzpianister
Personer fra Oslo
Ugra

Ugra (russisk: Угра) er ei elv i Smolensk og Kaluga oblast i Russland. Den er ei venstre sideelv til Oka, og er 339 km lang, med et nedbørfelt på 15 700 km².

Geografi 
Ugra har sitt utspring på Smolenskhøydene i den sørøstlige delen av Smolensk oblast, og renner derfra i hovedsakelig østlig retning og passerer inn i Kaluga oblast. Den munner ut i Oka rundt 10 km vest for Kaluga. Jukhnov er den eneste byen ved Ugras hovedløp.

Middelvannføringen 35 km før munningen i Oka er på 90 m³/s. Vannføringen i Ugra varierer imidlertid sterkt gjennom året. I vårløsningen mellom mars og mai er vannføringen svært høy på grunn av snøsmelting. Om sommeren og høsten er vannføringen lav, men med flomperioder i forbindelse med sterk nedbør. Om vinteren er vannføringen konstant svært lav. Under vårflommen kan vannivået i Ugra stige opp mot 11 meter høyere enn om vinteren. Elva er frosset over fra desember til vårløsningen starter i mars.

De største sideelvene er: Vorja, Ressa, Tetsja, Sjanja, Izver og Zjizjala.

Historie 
Ugra har fra tidlig i middelalderen vært grenseelv mellom forskjellige riker. Historier om militære konfrontasjoner ved elva går tilbake til 1147 og vedvarer helt frem til andre verdenskrig. Den mest kjente er Den store konfrontasjonen ved elva Ugra i 1480. Elva var på denne tid grense mellom Storfyrstedømmet Moskva og Storhertugdømmet Litauen. Her samlet hærene til Den gylne horde under Akhmat Khan og til Storfyrstedømmet Moskva under Ivan III seg. Etter en kort trefning stasjonerte hærene seg på hver sin side av elva. Ettersom mongolenes allierte, den litauiske storfyrsten Kasimir IV, ikke dukket opp, og russerne i mellomtiden kunne forsterke sine styrker, trakk styrkene til Den gylne horde seg tilbake mot sør uten kamp. Denne konfrontasjonen blir vanligvis ansett som slutten på det mongolske herredømmet over Russland og begynnelsen på Det russiske rikets oppsving og undergangen til Den gylne hordes rike.

Elver i Kaluga oblast
Elver i Smolensk oblast
Morten Smelror

Morten Smelror (født 12. mai 1958) er cand.scient. og dr.philos. i geologi fra Universitetet i Oslo. Han var direktør i Norges geologiske undersøkelse (NGU) fra 2006 til 2018. 

Hans forskning gjelder norsk kontinentalsokkel og Arktis. Tidligere har Smelror vært seniorforsker, seksjons- og avdelingsleder ved IKU Petroleumsforskning, direktør ved Fakultet for naturhistorie ved NTNU og underdirektør ved Institutt for naturhistorie ved NTNU Vitenskapsmuseet. 1. januar 2000 ble Smelror ansatt som avdelingsdirektør ved Geofaglig avdeling ved Norges geologiske undersøkelse. Han ble 30. juni 2006 utnevnt som administrerende direktør for etaten. Den 1. august 2006 overtok han direktørstillingen etter Arne Bjørlykke. Smelror er i dag seniorforsker ved NGU.

Referanser

Eksterne lenker 

 Morten Smelror ny direktør ved NGU
 Smelrors foredrag «Visjoner, kysten vår i framtida»;fra NGU-dagen 2012; YouTube

Norske geologer
Medlemmer av Norges Tekniske Vitenskapsakademi
Fødsler i 1958
Kråkevingen

Kråkevingen er supporterklubben til fotballaget Moss FK. Kråkevingen ble stiftet i kjelleren på Øre Villa Kro 1. november 1995. De har vært representert på samtlige hjemme- og bortekamper siden oppstarten i 1995. Supporterklubben har sitt felt midt på ståtribunen på Melløs Stadion. I følge Kråkevingen selv har de til tider hatt over 500 medlemmer.

Kråkevingen står bak podcasten VingenPod, som handler om det som skjer i og rundt Kråkevingen, Moss Fotballklubb, og fotball generelt.

Sanger og rop 
Kråkevingen synger en rekke sanger hver kamp. Noen av de vanligste og mest kjente sangene og ropene er:

 Det er vi som er Mossingær
 Østfolds Stolthet
 Kråkene er her
 Svartå gule Mossekællær
 Heia Moss!/Kom igjen kællær! (Ropes av Kråkevingen, og repeteres av hovedtribunen)

Referanser

Eksterne lenker
 Hjemmesiden til Kråkevingen
 	

Supporterklubber for fotballag i Norge
Moss Fotballklubb
Svånåtind

Store Svånåtind (2 209 moh.) er den høyeste av toppene i Svånåtindmassivet på Dovrefjell, og den høyeste toppen på Dovrefjell utenom Snøhettamassivet. Store Svånåtind kan bestiges fra flere retninger, men nordøstsiden er består av et stup på flere hundre meter ned mot Svånåbreene. Det er mest vanlig å bestige toppen med utgangspunkt fra Snøheimvegen på Dovrefjell (Hjerkinn). Storslagen utsikt mot 11 topper over 2 000 meter på Dovrefjell og omkringliggende fjellområder: Rondane, Jotunheimen, Reinheimen, Sunndalsfjella og Trollheimen.

Fjell i Dovre
Kjøpmannskjær

Kjøpmannskjær er ei grend og et tettsted på Nøtterøy i Færder kommune i Vestfold med  innbyggere i . Kjøpmannskjær ligger ved Vrengen, lengst sør på øya. Kjøpmannskjær er også en grunnkrets i delområdet Brattås.

Navnet Kjøpmannskjær antas å bety skjær eller berg hvor kjøpmannsskuter la til for å selge varer og kjøpe trelast. Fast bosetting ble ikke etablert før omkring 1800, da det er begrenset med dyrkbar mark her.
Kjøpmannskjær består i hovedsak av fem enda mindre steder: Tokenes, Sevika/Seviken, Styrsvik, Lysheim og Landsrød.

Gjennom Kjøpmannskjær går fylkesvei 308 fra Tønsberg og videre over Vrengenbrua til Sundene på Tjøme. Fra 1886 fram til da den første Vrengenbrua ble åpnet 8. november 1932 var Kjøpmannskjær et fergested, med fergeforbindelse over sundet til Fergeodden på Sundene.

Ved fylkesveien ligger bedriften Unitor Chemicals som ble etablert i 1965 under navnet Kjemi-Service AS. Etter å ha holdt til på Sem de første årene, etablerte bedriften seg i Kjøpmannskjær i 1973.

Høsten 2009 ble gang og sykkelveien gjennom Kjøpmannskjær ferdigstilt.

I Kjøpmannskjær er det registrert tre kulturminner: ei gravrøys fra bronsealderen/jernalderen, et skipsvrak fra rundt 1900 og et skipsvrak fra 1900-tallet.

Referanser 

Nøtterøys geografi
Tettsteder i Vestfold og Telemark
Tidligere fergesteder i Vestfold
Bosetninger i Færder
Torstein Selvik

{{Infoboks politiker
| navn = Torstein Selvik
| navn2 = 
| bilde = Stortinget 1954 - L0026 415Fo30141605260016 (cropped).jpg
| bildetekst = Torstein Selvik på Stortinget 1954 {{byline|Billedbladet NÅ, Riksarkivet}}
| byline = 
| fsted = Haus
| dsted = Osterøy
| ektefelle = 
| beskjeftigelse = Redaktør
| parti = Arbeiderpartiet
| url = 
| nummer = 
| verv = 
| verv2 = Stortingsrepresentant
| verv3 = 
| flertall = 
| valgkrets = 
| regjering = 
| periode =
| periode2 =1950–19531954 - 19571958–19611961–19651965–1969
| periode3 =
| vara = 
| varanavn = 
| varaperiode = 
| forgjenger = 
| etterfølger = 
| signatur = 
| signaturstørrelse = 
| signaturtekst = 
}}
Torstein Selvik (født 8. oktober 1900 i Haus i Hordaland, død 10. september 1983 i Mjeldalen (Øvre Mjelde) i Osterøy kommune) var en norsk redaktør og stortingsrepresentant. Han arbeidet som landmåler fra 1926 til 1928 og 1942 til 1944, som journalist i Bergen Arbeiderblad fra 1931 til 1941 og som redaktør samme sted fra 1945 til 1959.

 Krigsinnsats 
Selvik var med i felttoget i Valdres i 1940. Han arbeidet med illegale aviser under andre verdenskrig og ble redaktør i Bergens Arbeiderblad'' da avisa kom ut igjen 9. mai 1945.

Som eldste sønn skulle han overta fargården men overlot denne til sin bror, Sigurd Selvik (1904 – 1977) som oppgraderte bruket.

Politiker 
Selvik var stortingsmann for Arbeiderpartiet fra Bergen i tida 1949 til 1969.

Referanser

Eksterne lenker 
 
 

Stortingsrepresentanter fra Ap
Stortingsrepresentanter for Bergen
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Norske redaktører
Personer fra Osterøy kommune
Redaktører for Bergensavisen
Folehavna fort

Folehavna fort er et ekstysk kystfort på den sydligste delen av Vesterøya i Sandefjord kommune. Området ble beslaglagt av okkupasjonsmakten den 8. mai 1941.

Fortet, som ble kalt HKB 5/980 Vesterøen av okkupasjonsmakten, var ved krigens slutt bestykket med fire belgiske 12 cm K370(b) feltkanoner med skuddvidde på 15 000 meter, samt flere luftvern- og panservernkanoner. Det meste av skytset var krigsbytte fra tyskernes invasjoner i andre land i Europa.  Selve fortet ble opprettet i mai 1941 og fungerte fram til januar 1993 som skolebatteri for hærens kystartilleri, da denne funksjonen ble flyttet til Stavern.

Anlegget hadde ellers flere tunneler i fjellet, den lengste omtrent 120 meter lang. I tillegg kommer blant annet bunkere, forlegningsbrakker, løpegraver, lyskastere, piggtrådgjerde, nærforsvarstillinger, brystvern og minefelt.

Fra fortet er det fri sikt over sjøen mot Onsøy og Hvaler i øst. Mot sør er det åpent hav, mens det i vest er sikt mot Svenner fyr og kyststrøkene av Telemark og Vestfold.

Fortet skal aldri ha vært i direkte kamp, men deltok i flere anledninger i beskytning av allierte fly.

Etter krigen ble det meste av anlegget tatt over av Kystartilleriet, mens enkelte deler raskt ble frigitt.

I 1957 ble Folehavna fort modernisert, og hovedskytset ble byttet ut med tre 10,5 cm kanoner montert i grube med paddeskjold.

Den militære aktiviteten ved anlegget ble lagt ned i 1993.

Sikring av området 
I begynnelsen av 2009 ble det kjent at Skifte eiendom ønsker å gjøre ytterlige sikring av området. Denne sikringen innebærer fjerning av de fleste spor etter militær aktivitet på Vesterøya. Etter en langtrukket prosess med stort lokalt engasjement, endte det med at Skifte eiendom fikk tillatelse av Sandefjord kommune til å gjennomføre rivingen. Sikringen ble berammet til å starte 19. oktober 2009 og planlagt å være ferdig til 1. desember 2009.

Referanser

Eksterne lenker 
 
 Folehavna fort
 Picasa: Bilder fra Folehavna fort

Fort i Norge fra andre verdenskrig
Byggverk i Sandefjord
Sjøforsvaret
Festningsverk i Vestfold og Telemark
Artikler i sjøfart-prosjektet